
Tehéntej allergiában és/vagy laktóz malabsoptioban szenvedő gyermekek és családjaik életminősége a betegség vezértünetei

Bevezetés: Napjainkban egyre gyakrabban találkozhatunk ételérzékeny személyekkel. A hatékony védőnői gondozó munkához szükséges minél jobban feltérképezni az ételérzékenységek velejáróit.
Célkitűzés: A betegek jellemző panaszainak felderítése, a kezelés hatékonyságának felmérése. Az információk felhasználása a gondozó munkában.
Anyag, módszerek: A kutatómunka retrospektív dokumentumelemzéssel történt, a Borsod-Abaúj-Zemplén Megyei Központi Kórház és Egyetemi Oktatókórház gyermek gasztroenterológiai rendelőjében. A 2017-2021-es évben diagnosztizáltak közül 104 gyermek kórlapját elemezve történt bizalmas adatkezeléssel az információgyűjtés.
Eredmények: 51 laktóz malabsorptioban-LM és 53 tehéntej allergiában-TA szenvedő gyermek adataiból készült a kutatómunka. A két, részben hasonló kezelést igénylő betegség együttes előfordulása-MA 15 főt érintett. A vizsgált populációban a legkorábban csecsemőkorban, legkésőbb 18 éves korban lett diagnosztizálva az adott betegség. LM átlagosan 6 éves, TA 4,3 éves korban. Vezértünetek LM esetén 28/51 hasfájás, 11/51 görcsös hasfájás, 13/51 haspuffadás, 32/51 hasmenés. TA-ban domináló tünet a hasfájás 16/53, híg székletürítés 15/53, urticaria 10/53, atópiás dermatitis 25/53. A családtagoknál LM 6/51 esetben fordult elő a tejcukorérzékeny csoportban, 6/53 ételallergia a TA csoportban. A lefolyás során a LM-ban érintettek 75%-a, TA-ban 81%-a vált tünet és panaszmentessé a javasolt laktázpótlást, illetve tehéntejfehérje eliminálást követően.
Következtetés: A tünetek jelentkezése indokolttá teszi a kivizsgálást. A családi anamnézis fontos irányadó lehet a diagnosztikában. Az érintett páciensek kezelése hatékony, fontos az életminőség javulásának eléréséhez.
Saját munka a kutatásban: A szerző a szükséges információk gyűjtését a témavezető instrukciói alapján személyesen végezte, javaslatait követve táblázatokba rendszerezte. Ezek alapján történt az eredmények összegzése, kiértékelése.



